**RÕUGE LASTEAIA HOOLEKOGU KOOSOLEKU**

**PROTOKOLL**

17.03.2016

Algus kell 17.30

Lõpp kell 18.45

Kohal:

* Eveli Kuklane (Pääsupojad)
* Ingmar Orav (Lepatriinu )
* Älis Zopp (Marjakesed)
* Remo Allikas ( Tõrukesed)
* Liili Maran (OV esindaja)
* Ene Mõttus (direktor)

Puudusid:

* Ingrid Semevsky (Puhhikesed)
* Liivi Zopp ( õpetajate esindaja)

Päevakord:

1. Rühmade komplekteerimine
2. Eelarve tutvustamine
3. Nägemisprobleemide ennetamine ja avastamine
4. Rõuge vald 25
5. Ministeeriumi plaan sõimerühmade osas
6. Jooksvad küsimused
7. **Rühmade komplekteerimine**

Hetke seisuga on Rõuge lasteaias koolieelikud kolmes rühmas. Lapsevanematel tekkis küsimus, et kuidas koolieelikud komplekteeritakse. Eelmisel aastal otsustas hoolekogu, et 5-6 aastani on lapsed ühe õpetajate paari käe all ja edasi liiguvad koolieelikud koos Pääsupoegade rühma. Otsustati jätkata nii nagu varasemalt kokku lepitud.

1. **Eelarve**

Direktor Ene Mõttus tutvustas 2016a eelarvet. Suuremad erakorralised majanduskulud on seotud basseini remondi/hooldusega, elektrikontroll. Ettekirjutus Viitina rühma mänguväljaku osas. Viitina mõisapargi renoveerimiskava on valmis ning selle teostamiseks korraldatakse hange. Renoveerimise käigus saab Viitina Puhhkikeste rühm uue mänguväljaku. Lisaks soetatakse Viitina rühmale kuivatuskapp, mis Rõuge rühmades on olemas. Hoolekogu võtab antud info teadmiseks.

1. **Koos laste heaks MTÜ**

MTÜ aitab avastada ja ennetada laste nägemisprobleeme. Ühekordne visiiditasu on 20 eurot, millest 10 eurot tasub MTÜ ja 10 eurot jääb lapsevanema/hooldaja kanda. Uus nö trend laste seas on, et lapsed ei näe pigem lähedale kui kaugele. MTÜ tuleb visiidile lasteaeda kui saadakse kokku vähemalt 30 lapseline grupp. Otsustatakse, et direktor pöördub e-maili teel lapsevanemate poole huvi väljaselgitamiseks.

1. **Rõuge vald 25**

Lasteaia poolne ettepanek on teha mai kuus üks lõbus matk/perepäev Rõuges lasteaia lähiümbruses (noortekeskus, Rõuge park, Eesti ema monument jne). Igasse peatuskohta planeeriks mingisuguse tegevuse. Raja läbimist tõendaks piletile kogutud templid. Raja läbinuid oodatakse tagasi lasteaia hoovile juba traditsiooniks saanud Rõuge Priitahtlike Pritsumeeste kaasabil valminud pannkookide söömisele. Ürituse läbiviimiseks oleks vajalik lapsevanemate poolne abi peatuskohtades planeeritud tegevuste läbiviimisel. Kui on lapsevanemate poolseid ideid, millised need tegevused olla võiksid, on need teretulnud. Lapsevanemaid teavitavad hoolekogu liikmed. Tagasiside võib saata otse lasteaia direktorile või edastada see rühma hoolekogu liikme kaudu.

1. **Ministeeriumi plaan sõimerühmade osas**

Direktor tutvustab plaani lastehoiu ja sõimerühma teenuse ühtlustamiseks ning muusika- ja liikumisõpetaja kohustuse kaotamiseks. Probleemiks on koormuse tõus ja kvaliteedi langus. Hoolekogu liikmed ei ole rahul plaanitavate muudatustega. Otsustati: hoolekogu liikmed annavad oma rühma lapsevanematele plaanitavatest muudatustest teada ning koguvad arvamusi ja edastavad need lasteaiale. Direktor edastab ministeeriumi info hoolekogu liikmetele e-maili teel.

1. **Jooksvad küsimused**

Tavaks saanud kevadine koristuspäev toimub ka sellel aastal. Oodatud on kõik pereliikmed. Kaasa oleks tarvilik võtta rehad, labidad, hea kui saaks kasutada mõnda järelkäruga sõidukit lehtede äravedamiseks jne. Täpsem info toimumise aja kohta jooksvalt, oleneb loomulikult kõige rohkem ilmast.

Protokollis Eveli Kuklane